text: Hver 4. ny pædagog har fået arbejde
  24 juni 2011 kl. 13.30
  59 pædagoger er blevet færdig på UC Syddanmark i Aabenraa. Af dem har 23 pct. fået fast arbejde.
  I modsætning til tidligere er der flere, som i år har valgt at læse videre allerede til september. Det drejer sig om en håndfuld, oplyser studierektor Peter Thode Loft. 
  Pædagoguddannelsen sender to hold pædagoger ud hvert år. 
  Traditionelt er der flere, som får arbejde på januar-holdene. Efter vinter-eksamen havde hver 3. fået fast arbejde - og næsten en anden tredjedel startede som vikarer. 
  På det nye hold har halvdelen ikke fået arbejde - og hver 10. har slet ikke søgt arbejde.
  